Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 94

18. és 19. rovataiba a következő bejegyzést kell tenni: „Az adatokat lásd a pótlapon”. A fuvarlevél 12. és 13. rovataiba a küldemény összes darabszámát és összes tömegét kell beírni. Ha a fuvarlevélnek a kocsira vonatkozó adatok bejegyzésére rendelt 27—30. rovataiban nincs elegendő hely, a további adatokat pótlapra kell felvenni. A pótlapot egy-egy példányban csatolni kell a fuvarlevél 1—5. lapjaihoz és a rovatlap valamennyi többletpéldányához. A 27—30. rovatok utolsó sorába be kell írni: „Folytatást lásd a pótlapon”. A feladó a fuvarlevélnek „A feladó különleges nyilatkozatai” és „A feladó által csatolt kísérőiratok” rovataihoz is csatolhat pótlapot. A feladó köteles valamennyi pótlapot aláírni és „A feladó által csatolt kísérőiratok” rovatba a csatolt pótlapok darabszámát bevezetni. Amennyiben a feladási vasúton érvényes belföldi szabályozás szerint a feladási állomás rovatlap többletpéldányokat állít ki, a feladási állomás felkérésére a feladó köteles a rovatlap többletpéldányokhoz való csatolás céljából a szükséges mennyiségű pótlapot átadni. A csatolandó pótlapokat az e Cikk 2. §-ában előírt nyelveken kell kiállítani.

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes